Мәктәпсез калмабызмы?

	Татарстан Төзелеш, архитектура һәм торак-коммуналь хуҗалык министрлыгыннан алынган мәгълүматларга караганда, быелгы  уку елында республикада  7 яңа мәктәп ачылачак.  Бу – өстәмә 7359 урын  дигән сүз. Тик бу  мәктәпләр җитмәү проблемасын хәл итәргә ярдәм итәрме?	 Узган ел республикада  1 нче сыйныфка  54467 укучы барса, быел бу сан 54528 булыр дип фаразлана. Казанда тәүге тапкыр мәктәп бусагасын атлаячак сабыйлар былтыргыдан 1 меңгә күбрәк, ягъни 20 меңгә якын. Балалар туу сөенечле күренеш, әлбәттә. Әмма баласы булгач, мәктәбе дә кирәк.  Дөрес, соңгы арада ел саен дистәгә якын   белем йорты ачыла. Казан мәгариф идарәсе башлыгы Ирек Ризванов апрель аенда  мэриядә узган аппарат киңәшмәсендә башкалада  31 меңнән артык балага  урын җитмәвен әйткән иде. «Новые Горки», «Арт сити», «Изумрудный город», «МЧС» «Солнечный город» микрорайоннарында, Минская, Гадел Кутуй, Гвардейская урамнарында мәктәпләргә кытлык бар. 
	Сәрия МИФТАХОВА	
Ватаным Татарстан

	№ --- | 10.08.2021	


